Na temelju članka 91. stavka 2. Zakona o komunalnom gospodarstvu („Narodne Novine“ broj 68/18, 110/18 i 32/20) i članka 2. stavka 2. alineje 2. Odluke o komunalnoj naknadi (SNGB 1/19 i 4/20), na temelju članka 19. Statuta Grada Buzeta („Službene novine Grada Buzeta“, broj 2/21 i 10/21), Gradsko vijeće Grada Buzeta na sjednici održanoj 19. listopada 2022. godine, donosi

## ODLUKU O RASPOREDU NAMJENSKOG PRIHODA

## OD KOMUNALNE NAKNADE U PRORAČUNU

## ZA 2022. GODINU

## (UZ 2. IZMJENE I DOPUNE PRORAČUNA GRADA BUZETA ZA 2022. GODINU)

Članak 1.

Ovom Odlukom se prihod od komunalne naknade u iznosu **1.546.500,00 kuna** planiran Proračunom Grada Buzeta, 1. izmjenama i dopunama Proračuna Grada Buzeta i 2. izmjenama i dopunama Proračuna Grada Buzeta za 2022. godinu (koji nije raspoređen za financiranje održavanja i građenja komunalne infrastrukture) raspoređuje za **financiranje građenja i održavanja objekata predškolskog, školskog, zdravstvenog i socijalnog sadržaja, javnih građevina upravne, sportske i kulturne namjene te poboljšanja energetske učinkovitosti zgrada u vlasništvu jedinice lokalne samouprave** i time se ne dovodi u pitanje mogućnost održavanja i građenja komunalne infrastrukture, kako slijedi:

* Troškovi održavanja upravne zgrade Grada Buzeta (pozicije R112A, R127A, R129D, R122C) u iznosu 125.000,00 kuna,
* Područna vatrogasna zajednica - tekuće i investicijsko održavanje vatrogasnih vozila i opreme (pozicija R065A) u iznosu 350.000,00 kuna,
* Održavanje sportske dvorane i sufinanciranje materijalnih troškova (pozicije R1109 i R203) u iznosu 45.000,00 kuna,
* Održavanje građevinskih objekata-sanacija krovišta dječji vrtić „Grdelin“, (pozicija R745C) u iznosu 60.000,00 kuna
* Otplata glavnice primljenog kredita za dogradnju dječjeg vrtića „Grdelin“ (pozicija R1027) u iznosu 522.500,00 kuna
* Deratizacija i dezinsekcija (pozicija R346) u iznosu 16.000,00 kuna,
* Usluge higijeničarskog servisa (pozicija R347) u iznosu 50.000,00 kuna,
* Geodetske i ostale intelektualne usluge (pozicija R348) u iznosu 213.000,00 kn,
* Izrada tehničke dokumentacije (pozicija R370E) u iznosu 30.000,00 kn i
* Adaptacija i održavanje prostorija za Mjesne odbore (pozicija R364) u iznosu 135.000,00 kuna.

Članak 2.

## Ovom Odlukom stavlja se van snage Odluka o rasporedu namjenskog prihoda od komunalne naknade u Proračunu za 2022. godinu (Službene novine Grada Buzeta br. 5/2022).

Članak 3.

Ova Odluka stupa na snagu osmog dana od dana objave u „Službenim novinama Grada Buzeta“.

KLASA: 024-03/22-01/15

URBROJ: 2163-3-01-01-22-9

Buzet, 19.10.2022.

 GRADSKO VIJEĆE GRADA BUZETA

 PREDSJEDNIK

 Davor Prodan